Държавен вестник, бр. 75, 2018 г., стр. 11

БРОЙ  75	
Д Ъ Р Ж А В Е Н  В Е С Т Н И К 	
СТР.  11  
(3) Министърът на земеделието, храните и 
горите изготвя обобщен доклад до Европей­
ската комисия (ЕК) и държавите членки за 
всички издадени разрешения по чл. 2, ал. 5, 
т. 11 и по чл. 4, ал. 2, т. 4.
(4) Операторът, съответно подизпълни­
телят, съхранява писмени доказателства за 
издадените разрешения.
Раздел V
Правила за преход към биологично производ­
ство по чл. 1, т. 3
Чл. 36. (1) Земеделско стопанство пре­
минава към биологично производство на 
земеделски продукти, когато са изпълнени 
следните условия:
1. операторът, съответно подизпълнителят, 
има сключен договор за контрол и сертифика­
ция с одобрено от министъра на земеделието, 
храните и горите контролиращо лице;
2. операторът, съответно подизпълнителят, 
е уведомил министъра на земеделието, хра­
ните и горите в срок един месец от датата 
на сключване на договора за контрол и сер­
тификация за преминаване към биологично 
производство;
3. операторът, съответно подизпълните­
лят, е уведомил министъра на земеделието, 
храните и горите в срок един месец от да­
тата на сключване на договор/допълнително 
споразумение за включване на нова дейност 
в система на контрол.
(2) Преходният период към биологично 
производство за дейност започва да тече от 
датата на уведомлението по ал. 1, т. 2 и/или 
т. 3.
(3) Преходният период за нови парцели 
и/или животни, и/или пчелни семейства, и/
или аквакултури при вече обявена дейност 
започва от датата на включването им в сис­
тема на контрол.
(4) Продължителността на преходните 
периоди е съгласно дял II, глава 5 от Регла­
мент (ЕО) № 889/2008 на Комисията, като 
преходният период за площи, оставени под 
угар, е най-малко две години.
(5) При изтичане на преходния период по 
ал. 2 и/или ал. 3 и преди издаване на пис­
мено доказателство по чл. 29 от Регламент 
(EО) № 834/2007 на Съвета за биологична 
продукция контролиращото лице взема проби 
и ги предоставя за анализ за установяване на 
наличието на продукти, които не са разрешени 
за биологичното производство, в лаборатория, 
акредитирана съгласно ISO/IEC 17025/2017. 
В срок до 10 работни дни от получаване на 
лабораторния анализ, удостоверяващ липса 
на неразрешени вещества, и след изтичане 
на преходния период се издава писмено 
доказателство по чл. 29 от Регламент (EО) 
№ 834/2007 за биологична продукция.
Раздел VI
Правила за употребата на термини и озна­
чения на биологични продукти и храни и 
контрол върху употребата им
Чл. 37. (1) Термините и означенията за 
биологичен метод при етикетиране се използ­
ват съгласно разпоредбите на чл. 23, 24 и 25 
на Регламент (ЕО) № 834/2007 и дял III от 
Регламент (ЕО) № 889/2008 на Комисията.
(2) Национални и частни знаци могат да 
се използват при етикетирането, представя­
нето и рекламирането на продукти, които 
отговарят на изискванията на Регламент 
(EО) № 834/2007, Регламент (ЕО) № 889/2008 
и тази наредба.
(3) Националният знак „Калинка“ може 
да се използва при етикетирането и/или рек­
ламирането на земеделски продукти, храни 
и съставките им като означение за биоло­
гичен метод на производство и преработка 
при спазване на разпоредбите на ал. 1 и 2 
съгласно приложение № 2.
(4) Националният знак „Калинка“ е 
изключителна собственост на МЗХГ и се 
предоставя за употреба на одобрените от 
министъра на земеделието, храните и горите 
контролиращи лица.
Чл. 38. (1) Официалният контрол в тър­
говската мрежа върху употребата на тер­
мини и означения за биологичен метод на 
производство на храни се упражнява от 
длъжностни лица от БАБХ в съответствие с 
изискванията на Регламент (ЕО) № 882/2004 
на Европейския парламент и на Съвета от
29 април 2004 г. относно официалния контрол, 
провеждан с цел осигуряване на проверка 
на съответствието със законодателството в 
областта на фуражите и храните и прави­
лата за опазване здравето на животните и 
хуманното отношение към животните (ОВ, 
бр. L 165 от 30.04.2004 г.).
(2) При упражняване на официалния кон­
трол по ал. 1 длъжностните лица от БАБХ 
прилагат правомощията си по Закона за 
храните и тази наредба.
(3) Българската агенция по безопасност 
на храните изготвя до 31 януари годишен 
доклад до министъра на земеделието, храните 
и горите за осъществения контрол по ал. 1. 
Докладът съдържа информация относно:
1. броя на извършените проверки по ка­
тегории съгласно чл. 39, ал. 3 и списъка на 
лицата, върху които е упражнен контрол;
2. броя на констатираните нарушения, 
издадените актове, списъка на нарушители­
те, издадените наказателни постановления, 
влезлите в сила наказателни постановления, 
наложените санкции.
Чл. 39. (1) При упражняване на контрол 
по чл. 38, ал. 1 длъжностните лица от БАБХ: 
1. извършват проверки в обектите за 
търговия на едро и дребно и на общинските 
пазари за продажба на биологични продукти;